ΕΛΛΗΝΙΚΗ ΔΗΜΟΚΡΑΤΙΑ

**ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ – ΔΗΜΟΣ ΚΙΛΚΙΣ**

**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΙΛΚΙΣ (ΔΕΥΑΚ)**

**ΔΙΕΥΘΥΝΣΗ**: 1ο χιλιόμετρο Κιλκίς Ξηρόβρυση, 61100 Κιλκίς

**ΤΗΛΕΦΩΝΙΚΟ ΚΕΝΤΡΟ**: 23410 29330 **FAX**: 23410 29320

Email: info@deyak.gr, Ιστοσελίδα: [www.deyak.gr](http://www.deyak.gr)

Από το πρακτικό της αριθμό **9/2014** Συνεδρίασης του Διοικητικού Συμβουλίου της Δημοτικής Επιχείρησης Ύδρευσης Αποχέτευσης Κιλκίς.

**ΣΥΝΕΔΡΙΑΣΗ**: Της **05/06/2014** **Ημέρα**: Τετάρτη **Ώρα**: **13:00**

**ΠΡΟΣΚΛΗΣΗ**: Έγγραφη **Ημερομηνία**: 02/06/2014

Διαπιστώθηκε ότι υπάρχει η νόμιμη απαρτία αφού σε σύνολο επτά (7) μελών βρέθηκαν παρόντα **πέντε (5)**

**ΠΑΡΟΝΤΕΣ**

1. Δημήτριος Τσαντάκης, Δημοτικός Σύμβουλος Κιλκίς, Α. Πρόεδρος
2. Χριστόφορος Πιπερίδης, Αντιδήμαρχος Κιλκίς, Μέλος
3. Ουρανία Κασκαμανίδου, Εκπρόσωπος Συλλόγου εργαζομένων, Μέλος
4. Σισμανίδης Ιωάννης , Δημοτικός Σύμβουλος, Μέλος
5. Ιωάννης Δημητριάδης, Εκπρόσωπος Δημοτών, Μέλος

**ΑΠΟΝΤΕΣ**

1. Κωνσταντίνος Πάταρας, Δημοτικός Σύμβουλος, Μέλος
2. Παντελής Μαιδάνογλου, Εκπρόσωπος ιατρικού συλλόγου, μέλος

**ΘΕΜΑ 2Ο - ΠΡΟ ΗΜΕΡΗΣΙΑΣ – ΑΠΟΦΑΣΗ 97\_2014**

**Απόφαση επί της ένστασης κατά προκήρυξης ανοικτού διαγωνισμού υπηρεσίας «ΜΕΛΕΤΗ – ΨΗΦΙΟΠΟΙΗΣΗ ΣΕ GIS ΔΙΚΤΥΩΝ ΥΔΡΕΥΣΗΣ – ΑΠΟΧΕΤΕΥΣΗΣ ΔΕΥΑ ΚΙΛΚΙΣ – WP3.»**

Ο Α. Πρόεδρος της Δ.Ε.Υ.Α. Κιλκίς εισηγούμενος το **ΔΕΥΤΕΡΟ** **ΕΚΤΟΣ ΗΜΕΡΗΣΙΑΣ ΔΙΑΤΑΞΗΣ**  θέμα της ημερήσιας διάταξης έθεσε υπόψη των μελών του Δ.Σ. τον τίτλο του θέματος.

ΤΟ ΔΣ ΔΕΧΕΤΑΙ ΤΗ ΣΥΖΗΤΗΣΗ ΤΟΥ ΘΕΜΑΤΟΣ

Ενημέρωση για το παραπάνω θέμα έγινε από τον Γενικό Διευθυντή της ΔΕΥΑ Κιλκίς κ. Ηλία Αβραμίδη, ο οποίος έθεσε υπόψη του Δ.Σ. την ένσταση η οποία παραλήφθηκε σήμερα με τηλεομοιότυπο και συζητήθηκε άμεσα από τα στελέχη της ΤΥ της ΔΕΥΑ Κιλκίς για να εισαχθεί στο σημερινό ΔΣ της ΔΕΥΑ Κιλκίς ως θέμα εκτός ημερησίας διάταξης, επειδή δεν υπάρχουν τα χρονικά περιθώρια μέχρι την ημέρα του διαγωνισμού που είναι η 12η Ιουνίου 2014.

Θέμα: Εισήγηση της ΤΥ της ΔΕΥΑ Κιλκίς για το με αριθμό 1279/5-6-2014 εισερχόμενο έγγραφο του Μιχαλάκα Ζήση, Αγρονόμου Τοπογράφου Μηχανικού με τίτλο «Ένσταση κατά προκήρυξης ανοικτού διαγωνισμού για τη σύναψη σύμβασης μελέτης»

Η απάντηση της ΤΥ έχει ως ακολούθως:

1. Η προκήρυξη ακολούθησε το πρότυπο τεύχος ανοικτής διαδικασίας τύπου Γ, για την ανάθεση σύμβασης παροχής υπηρεσιών κατά το άρθρο 9 του Ν.3316/05.

Είναι σαφές από το τεύχος των τεχνικών δεδομένων και ειδικά από την παράγραφο 3.1. ότι το ζητούμενο είναι η ψηφιακή καταγραφή των δεδομένων των υδρευτικών εγκαταστάσεων σε όλους τους οικισμούς του διευρυμένου δήμου Κιλκίς, μέσα στις οποίες υπηρεσίες περιλαμβάνονται και η τοπογραφική αποτύπωση. Η προεκτίμηση της αμοιβής έγινε όπως προβλέπεται για τις υπηρεσίες και ότι άλλο αναφέρεται δεν είναι αληθές.

1. Το φυσικό αντικείμενο ορίζεται σαφώς στην παράγραφο 1.2., δηλαδή ο αριθμός των οικισμών κλπ.

Τέλος, επισημαίνεται ότι η υπηρεσία αυτή χρηματοδοτείται από την ΕΕ και από εθνικούς πόρους των συμμετεχουσών χωρών στο ΙΡΑ πρόγραμμα «Ελλάδα – πρώην Γιουγκοσλαβική Δημοκρατία της Μακεδονίας 2007-2013» και ο προϋπολογισμός της προκήρυξης είναι ορισμένος.

Ο Προϊστάμενος της ΤΥ της ΔΕΥΑ Κιλκίς

**Ιωάννης Παραγιός**

Πολιτικός Μηχανικός

Το Δ.Σ. αφού μελέτησε όλα τα παραπάνω και άκουσε την εισήγηση του Προέδρου, έπειτα από διαλογική συζήτηση αφού έλαβε υπόψη το Ν. 1069/1980, όπως τροποποιήθηκε με το Ν. 2307/95 (ΦΕΚ 113/15-06-95)

**Αποφάσισε και εγκρίνει ομόφωνα**

Δέχεται την εισήγηση της Επιτροπής διαγωνισμού και απορρίπτει την ένσταση.

Η απόφαση αυτή πήρε αύξοντα αριθμό**: 97/2014**

Αφού εξαντλήθηκαν τα θέματα της ημερήσιας διάταξης λύεται η συνεδρίαση.

Για το παραπάνω θέμα συντάχτηκε το πρακτικό αυτό και υπογράφεται ως εξής:

Ο Αναπληρωτής Πρόεδρος του Δ.Σ

της ΔΕΥΑ Κιλκίς

Τσαντάκης Δημήτριος

Δημοτικός Σύμβουλος Κιλκίς